
Convocatòria d'ajudes econòmiques destinades al foment de l'ocupació
Anualitat 2017
PROGRAMA INTEGRAL DE QUALIFICACIÓ I OCUPACIÓ
PLA DE CAPACITACIÓ

Preàmbul.

El Consell Europeu de 7 i 8 de febrer de 2013, havent reconegut  la situació particularment difícil de les persones joves en determinades regions, va proposar la Iniciativa d'Ocupació Juvenil, que constitueix un dels principals instruments financers per al suport de la Garantia Juvenil.
[bookmark: _GoBack]
El 28 de febrer de 2013, el Consell de Ministres d'Ocupació, Afers Socials, Salut i Consum va acordar l'establiment de la Garantia Juvenil, adoptada formalment per acord del Consell de 22 d'abril de 2013.

En aquest acord es defineix la Garantia com una recomanació als Estats per a que vetllin perquè tots els joves menors de 25 anys rebin una bona oferta d'ocupació, educació contínua, formació d'aprenent o període de pràctiques en un termini de quatre mesos després de quedar aturats o acabar l'educació formal.

Recomana, així mateix, que en dissenyar aquest Sistema de Garantia Juvenil, els Estats membres tinguin presents qüestions de caràcter general com el fet que els joves no constitueixen un grup homogeni amb entorns socials similars, així com el principi d'obligatorietat mútua i la necessitat d’abordar el risc dels cicles d'inactivitat.

Com a resposta a la recomanació de la Unió Europea, el Govern d'Espanya, en coordinació amb les comunitats autònomes, els interlocutors socials i altres entitats d'interès, va acordar el Pla Nacional d'Implantació de la Garantia Juvenil, el qual  va ser presentat a la Comissió Europea el 19 de desembre de 2013.

Es tracta d'un Pla que es planteja, a més, en plena coherència amb l'Estratègia d'Emprenedoria i Ocupació Jove 2013-2016 presentada el passat mes de febrer de 2013 i que es constitueix com l'instrument fonamental d'impuls de l'ocupació jove i l'emprenedoria dins de l'estratègia global del Govern per avançar cap a la recuperació econòmica.

L'Estratègia d'Emprenedoria i Ocupació Jove és un projecte, resultat d'un procés de diàleg i participació amb els interlocutors socials, que recull 100 mesures i amb l'objectiu de facilitar l'accés dels joves al mercat laboral a través de la contractació o l'autoocupació.

Mitjançant el Reial Decret 8/2014, de 4 de juliol, convalidat a través de la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, es va regular el Sistema Nacional de Garantia Juvenil a Espanya (en concret en el capítol I del seu Títol IV).

La Llei 18/2014, ha estat recentment modificada mitjançant el Reial decret llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil, amb l'objectiu d'introduir millores en el procés d'inscripció al sistema, facilitar els requisits i el procés d'atenció a persones beneficiàries així com els processos de coordinació i seguiment.

Amb l'objecte d'instrumentar la Iniciativa d'Ocupació Juvenil (IEJ) i articular la implantació del Sistema Nacional de Garantia Juvenil, El Govern del Regne d'Espanya, en coordinació amb les comunitats autònomes, els interlocutors socials i altres agents interessats, va acordar l'elaboració i posada en marxa del Programa Operatiu d'Ocupació Juvenil en el marc del Fons Social Europeu per al període de programació 2014-2020.

En aquest sentit, el Programa Operatiu d'Ocupació Juvenil FSE 2104-2020 (Núm. CCI 2014ES05M9OP001) va ser aprovat mitjançant la Decisió d'Execució de la Comissió de 12 de desembre de 2014 C (2014) 9891 final.

El Programa Operatiu d'Ocupació Juvenil té com a finalitat última donar suport a la reducció de la taxa d'atur juvenil a Espanya per mitjà de  la millora de les qualificacions i el foment de la contractació i l'autoocupació de la població jove, tot això orientat a l’acompliment dels objectius i  de les prioritats establertes en l'Estratègia UE 2020.

En el marc d'aquest Sistema i en plena coherència amb el Programa Operatiu d'Ocupació Juvenil FSE 2014- 2020, les Cambres de Comerç d'Espanya plantegen el Programa Integral de Qualificació i Ocupació (en endavant PICE). Està integrat per una sèrie de mesures ofertes a tot el col·lectiu de persones joves destinatàries de la Garantia Juvenil, personalitzades en forma d'itinerari d'acompanyament a joves i que aborden tant la millora de la formació i la qualificació, com el foment de la contractació i l'autoocupació. Està dissenyat a mida dels joves i de les necessitats de les empreses, i pren com a punt de partida el grau de capacitació dels joves per millorar la seva qualificació, adreçant-lo a aquelles qualificacions professionals que millorin la qualitat dels llocs de treball.

Les subvencions objecte de regulació en la aquesta convocatòria es concediran de manera directa tal com es preveu en l'article 22.2.c) de la Llei 38/2003, de 17 de novembre, General de Subvencions. 

En l’ incís de l'article 22.2 de la norma esmentada es recull que podran concedir-se de manera directa les  subvencions següents (...) c) amb caràcter excepcional, aquelles altres subvencions en què s'acreditin raons d'interès públic, social, econòmic o humanitari, o altres degudament justificades que dificultin la seva convocatòria pública.

El règim de concurrència competitiva porta implícit l'establiment d'una convocatòria que, per la seva pròpia naturalesa, podria obstaculitzar la consecució dels objectius que es persegueixen amb el Pla de Capacitació del Programa d'Integral de Qualificació i Ocupació, ja que la necessitat de contractar un treballador, o les oportunitats de negoci per establir-se com autònom, depenen de moltes variables que difícilment poden coincidir amb l'àmbit temporal d'una convocatòria que té uns terminis limitats.

En aquest sentit, l'establiment d'una convocatòria pública en règim de concurrència competitiva únicament permetria subvencionar a les contractacions efectuades en el breu termini que es concedís per presentar les sol·licituds de subvenció, perdent d'aquesta manera l'estímul a la contractació, que és un dels objectius que es persegueixen amb aquests ajuts.

Per tot això es decideix que el procediment que millor s'adapta al tipus d'ajudes que es concediran és la concessió directa, tal com s'ha assenyalat en els paràgrafs anteriors.

L'import en el cas de les ajudes a contractació (4.950,00 € per cada contractació) s'ha calculat en base a l'import del Salari Mínim Interprofessional (SMI) per al 2017, és a dir 825,60 € (12 pagues). Des de la Cambra de Comerç d'Espanya s'ha estimat convenient establir que l'import no superés el muntant total de sis mensualitats de l'SMI per 2017.

L'import en el cas de les ajudes a persones emprenedores (1.800,00 €) s'ha calculat en base a l'import del Salari Mínim Interprofessional (SMI) vigent l’any 2017, és a dir 707,60 €. Des de la Cambra de Comerç d'Espanya s'ha estimat convenient establir una xifra rodona que hauria de correspondre com a mínim a 2,5 mensualitats del SMI en 2017.



Article 1. Objecte.

L'objecte d'aquesta convocatòria és establir el règim de les subvencions destinades a fomentar la creació d'ocupació per mitjà d'ajudes a les empreses per a la contractació de joves beneficiaris del Sistema Nacional de Garantia Juvenil, així com a donar suport al desenvolupament de noves activitats empresarials i / o professionals dutes a terme pels joves beneficiaris del Sistema Nacional de Garantia Juvenil.

Article 2. Pressupost.

El pressupost de la Cambra de Comerç de Lleida per a la concessió de les ajudes a la contractació per a cada línia és la següent:

Línia 1. Ajudes a la Contractació. Pressupost: 57.000 euros
Línia 2. Ajudes a Emprenedors. Pressupost: 5.400 euros

Les actuacions subvencionables amb càrrec a aquesta convocatòria estan cofinançades pel Fons Social Europeu a través del Programa Operatiu d'Ocupació Juvenil aprovat per al període 2014-2020 per Decisió C(2014) 9891 final, de 12 de desembre de 2014 (Mº CCI 2014ES05M9OP001).

Article 3. Règim Jurídic.

· Reglament (UE) núm. 1304/2013 del Parlament Europeu i del Consell, de 17 de desembre de 2013, relatiu al Fons Social Europeu i pel qual es deroga el Reglament (CE) Nº 1081/2006 del Consell.

· Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes que fan referència  al Fons Europeu de Desenvolupament Regional, al Fons Social Europeu, al Fons de Cohesió, el Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals que fan referència  al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) nº 1083/2006 del Consell.

· Reglament d'Execució (UE) núm. 821/2014 de la Comissió, de 28 de juliol de 2014, pel qual s'estableixen disposicions d'aplicació del Reglament (UE) núm. 1303/2013 del Parlament Europeu i del Consell pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per al registre i l'emmagatzematge de dades.

· Reglament d'Execució (UE) nº 215/2014 de la Comissió, de 7 de març de 2014, pel qual s'estableixen les modalitats d'aplicació del Reglament (UE) núm. 1303/2013 del Parlament Europeu i del Consell, pel qual s'estableixen disposicions comunes que fan referència al Fons Europeu de Desenvolupament Regional, al Fons Social Europeu, al Fons de Cohesió, el Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals que fan referència al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, pel que fa a les metodologies de suport a la lluita contra el canvi climàtic, la determinació de les fites i els objectius en el marc de rendiment i la nomenclatura de les categories d'intervenció per als Fons Estructurals i d'Inversió Europeus.

· Reglament Delegat (UE) núm. 480/2014 de la Comissió, de 3 de març de 2014, que complementa el Reglament (UE) nº 1303/2013 del Parlament Europeu i del Consell pel qual s'estableixen disposicions comunes que fan referència al Fons Europeu de Desenvolupament Regional, al Fons Social Europeu, al Fons de Cohesió, el Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals que fan referència al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.

· Reglament (UE) núm. 1407/2013, de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea a les ajudes de mínimis.

· Llei 38/2003, de 17 de novembre, General de Subvencions.

· Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions i altra normativa autonòmica que sigui aplicable en la matèria.

· Llei 39/2015, d'1 d'octubre, del Procediment Administratiu Comú de les Administracions Públiques.

· Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència.

· Reial Decret-llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil.

· Ordre ESS/1924/2016, de 13 de desembre, pel qual es determinen les despeses subvencionables pel Fons Social Europeu durant el període de programació 2014-2020.


Article 4. Accions subvencionables i quantia de les ajudes.

Les ajudes objecte de concessió s'articulen en dues línies destinades, d'una banda, a incentivar i fomentar la contractació de joves beneficiaris del Sistema Nacional de Garantia Juvenil i, d'altra banda, a incentivar la posada en marxa de noves activitats empresarials i/o professionals per a joves beneficiaris del Sistema Nacional de Garantia Juvenil.


Les dues línies són les següents:

Línia 1 - Ajudes a la Contractació

Característiques dels contractes:

· L'import de la subvenció concedida per cada contractació realitzada serà de 4.950,00€, no podent ser en cap cas superior a aquest import.
· La contractació s’haurà de formalitzar amb persones que, a la data d'inici d’aquesta, siguin beneficiàries del Sistema Nacional de Garantia Juvenil, en els termes que preveu la normativa estatal que el regula, i que hagin completat la fase de formació específica del Pla de Capacitació del PICE.
· La tipologia de contractes subvencionables, sempre amb una dedicació de temps complert, és la següent:
a) Contractes indefinits.
b) Contractes temporals.
c) Contractes en pràctiques.
d) Contractes per a la formació i l’aprenentatge.

· Qualsevol que sigui la tipologia de contractació triada (a, b, c o d), s'haurà de garantir un manteniment mínim de l'ocupació a temps complert durant almenys els sis primers mesos, a comptar des de la signatura del contracte.
· El contracte serà formalitzat amb la persona beneficiària i, en tots els seus aspectes (formalització, execució i extinció) queda sotmès a la legislació laboral vigent en el moment de la contractació. 
· No tindran la consideració de subvencionables els contractes formalitzats amb persones que hagin tingut alguna relació laboral amb el beneficiari/a o empresa vinculada en els sis mesos anteriors al de la formalització del contracte presentat en el marc d’aquesta convocatòria d'ajudes.
· En tots els contractes que siguin signats a l'empara d'aquesta convocatòria s'ha d'incloure una referència al seu cofinançament pel Fons Social Europeu i de la Iniciativa d’Ocupació Juvenil en el marc del Programa Operatiu d'Ocupació Juvenil 2014-2020.

Línia 2 - Ajuda a Emprenedors

· La posada en marxa d'una nova activitat empresarial i / o professional duta a terme per joves beneficiaris del Sistema Nacional de Garantia Juvenil rebrà una ajuda econòmica de 1.800,00 € sense que en cap cas pugui ser superior a aquest import. 
· La posada en marxa de la nova activitat empresarial i / o professional haurà de dur-se a terme per joves beneficiaris del Sistema Nacional de Garantia Juvenil que hagin completat la fase de formació específica del Pla de Capacitació del PICE, ja sigui com a persona física que en nom propi desenvolupa l'activitat econòmica o professional a títol lucratiu, o mitjançant la seva participació, com a soci, comuner o similar, en una persona jurídica o entitat en règim d'atribució de rendes segons allò que preveu la disposició addicional vint-setena del Reial Decret Legislatiu 1/1994 de 20 de juny, pel qual s'aprova el text refós de la Llei general de la Seguretat Social. S'exclouen, en aquest cas, les meres aportacions de capital. En aquest cas, a més, només podrà atorgar-se una única ajuda per activitat empresarial i / o professional, amb independència que en aquesta  participi més d'un jove que reuneixi els requisits assenyalats. 
· A l'efecte d’aquesta convocatòria, no serà compatible l'alta en el Règim Especial de Treballadors Autònoms amb l'alta simultània en altres règims de la Seguretat Social.
· Qualsevol que sigui la forma jurídica en què la nova activitat empresarial i / o professional hagi iniciat la seva activitat, aquesta haurà de romandre en situació d'alta en l'Impost d'Activitats Econòmiques i en el Règim Especial de Treballadors Autònoms durant un mínim de 12 mesos. 

Article 5. Requisits dels beneficiaris.

Els requisits generals que han d’acomplir els beneficiaris són:

· El centre de treball de la persona beneficiària de la subvenció ha d'estar ubicat a la demarcació de la Cambra. 
· No incórrer  en cap de les prohibicions a què fa referència l'article 13 de la Llei 38/2003, de 17 de novembre, general de subvencions, o normativa aplicable en la matèria pròpia de la comunitat autònoma corresponent.
· Estar al corrent de les obligacions tributàries i de la Seguretat Social.
· Complir la norma de mínimis (Reglament núm 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de mínimis.

En cas de la línia 1 (ajuts a la contractació), s'entén dins del concepte d'empresa als efectes d’allò que estableix aquesta convocatòria (a més de les diferents fórmules jurídiques d’empreses mercantils i d’empresaris individuals) a associacions o entitats sense ànim de lucre, comunitats de béns i societats civils, fundacions, federacions, confederacions i qualsevol altre tipus d'organització que no respongui a un model de naturalesa estrictament empresarial, que estiguin donades d'alta en l'IAE i tinguin activitat econòmica o empresarial.

Article 5.1. Beneficiaris Línia 1 - Ajudes a la contractació

a) Podran sol·licitar les ajudes les empreses que, des del moment d'entrada en vigor de la convocatòria i fins al 29 de desembre de 2017, hagin formalitzat un contracte (segons els tipus previstos en el punt tercer), amb joves inscrits en el Sistema Nacional de Garantia Juvenil, que consten en el  Sistema esmentat com a beneficiaris en el moment de la contractació i que, en el marc del PICE, hagin finalitzat la fase de formació específica dins del Pla de Capacitació.

b) També podran sol·licitar les ajudes  les empreses que hagin formalitzat un contracte en les mateixes condicions de l'apartat a), en data anterior a l'entrada en vigor de la convocatòria, sempre que el contracte sigui vigent en el moment de presentació de la sol·licitud.

Article 5.2. Beneficiaris Línia 2 - Ajuda a Emprenedors

a) Podran sol·licitar les ajudes els joves (persones físiques que en nom propi desenvolupa l'activitat econòmica o professional a títol lucratiu)) que, des del moment d'entrada en vigor de la convocatòria i fins al 29 de desembre del 2017, es donin d'alta en l'IAE i en el RETA. Així mateix, hauran d'haver finalitzat almenys la fase de formació específica dins del Pla de Capacitació en el marc del PICE, i constar en el Sistema Nacional de Garantia Juvenil com a beneficiàries tant en el moment de l'alta en l'IAE com en el RETA.

b) També podran sol·licitar les ajudes les persones físiques que s'hagin donat d'alta en l'IAE i en el RETA, en les mateixes condicions de l'apartat a), en data anterior a l'entrada en vigor de la convocatòria, sempre que aquestes altes es trobin vigents en el moment de presentació de la sol·licitud.

Article 6. Exclusions

S'exclouen com a beneficiaris d'aquests ajuts:

· Les empreses de treball temporal.
· Les administracions públiques internacionals, europees, estatals, autonòmiques, locals o qualsevol altra, sigui quin sigui el seu àmbit d'actuació; organismes públics, entitats i societats vinculades o dependents d’aquestes i de qualsevol dels ens, organismes i entitats que, de conformitat amb l'article 3.1 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, formen part del sector públic; cambres de comerç o consells autonòmics de Cambres, així com qualsevol classe d'associacions, fundacions i societats civils o mercantils que les  institucions esmentades promoguin o en què participin. 

A més, queden excloses de les ajudes regulades en aquesta convocatòria, els supòsits següents:

· Les relacions laborals de caràcter especial, que preveu l'article 2.1 del Text refós de la Llei de l'Estatut dels Treballadors, aprovat per Real Decret Legislatiu 1/1995, de 24 de març, i altres disposicions legals.

· Les contractacions que afecten el cònjuge, ascendents, descendents i altres parents fins al segon grau incloses les de consanguinitat o afinitat i, si escau, per adopció, de:

· L'empresari quan es tracti de persona física.
· Els socis, partícips o comuners de totes aquelles entitats sense personalitat jurídica.
· Els administradors, apoderats, membres dels òrgans d'administració i càrrecs de direcció de les empreses que tenen la forma jurídica de societat o entitat privada.
· Els socis que posseeixin almenys la tercera part del capital social.

· Les contractacions que afecten socis treballadors o de treball d'empreses de l'Economia Social.

· Les contractacions encaminades a la consecució de la subvenció sense que es produeixi creació real i efectiva d'ocupació, així com les contractacions realitzades amb infracció de la legislació laboral o de Seguretat Social.

· Les empreses que hagin extingit qualsevol contracte de treball per acomiadament disciplinari reconegut o declarat com a improcedent, per acomiadament col·lectiu o per la causa prevista en l'article 52.c) de l'Estatut dels Treballadors, , si ha tingut lloc en els 6 mesos anteriors, comptant el termini a partir del reconeixement o la declaració d'improcedència o, si escau, de la data d'efectivitat de l'acomiadament col·lectiu o d'extinció per causa objectiva, quedaran excloses de les ajudes previstes en aquesta convocatòria. L'exclusió esmentada afectarà un nombre de contractacions igual al de les contractacions que s’hagin extingit.

· Les empreses que hagin estat excloses de l'accés als beneficis derivats de l'aplicació dels programes d'ocupació per la comissió d'infraccions, de conformitat amb allò que preveu l'article 46 del Reial decret legislatiu 5/2000, sobre infraccions i sancions en l'ordre Social. La no concurrència d'aquesta causa d'exclusió s'acreditarà mitjançant declaració responsable de l'entitat sol·licitant, sense perjudici de la seva verificació posterior quan l'entitat convocant ho estimi oportú per tal de comprovar la veracitat de les dades declarades.

· La contractació de treballadors que haguessin estat vinculats a la mateixa empresa o grup d'empreses amb qualsevol tipus de contracte laboral en els sis últims mesos anteriors a la contractació a subvencionar.

· Les contractacions que es produeixin en el marc d'ofertes públiques d'ocupació o de programes d'ocupació pública d'interès general o social.

· En el cas d'una persona jurídica o entitat en règim d'atribució de rendes, s'exclouen la participació com a soci, comuner o similar quan aquesta es circumscrigui a aportacions de capital.

Article 7. Obligacions dels beneficiaris

Els beneficiaris hauran d’acomplir, a més de les obligacions establertes, les que s’esmenten tot seguit:

Obligacions generals:

a) Mantenir el contracte o el nou projecte empresarial o professional objecte de subvenció durant un període mínim de sis mesos, a comptar des de la signatura del contracte i en el cas d'altes a IAE i RETA, des de la seva entrada en vigor durant un període mínim de dotze mesos, de conformitat amb allò que estableix aquesta convocatòria.

b) El beneficiari ha de portar un sistema de comptabilitat a part, o  assignar un codi comptable adequat corresponent a l'ingrés de l'ajuda, a fi de garantir l’acompliment d’allò que disposa l'article 125.4 del Reglament (UE) Nº 1303/2013.

c) El beneficiari haurà de comunicar qualsevol altra ajuda pública o privada que haguera obtingut o sol·licitat per al mateix objecte, si aquestes es produïssin amb posterioritat a la data de presentació de la sol·licitud.

d) Facilitar les dades i informació, en qüestions relacionades amb les subvencions sol·licitades o concedides, que els siguin requerides per l'òrgan que les ha concedit, així com comunicar-li les incidències i variacions que es produeixin en relació amb aquelles.

e) Sotmetre’s a les actuacions de comprovació que puguin acordar els òrgans de control competents (Cambra de Comerç, Indústria, Serveis i Navegació d'Espanya, Intervenció General de l'Estat, Autoritat de Gestió del Programa Operatiu, Tribunal de Comptes Europeu, entre altres) i atendre els requeriments de documentació que li siguin practicats en l'exercici d'aquestes actuacions de comprovació, així com, en general, totes les dades i informació que siguin sol·licitats en qüestions relacionades amb les subvencions que se li han concedit. Especialment, per tractar-se d'ajudes cofinançades amb Fons Social Europeu, el beneficiari queda sotmès a les verificacions i controls que es puguin derivar de l'aplicació de l'article 125.5 del Reglament (UE) Nº 1303/2013.

f) Comunicar a l'òrgan que ha concedit  les subvencions  qualsevol modificació de les condicions tingudes en compte a l’hora de concedir-se-la, així com dels compromisos i obligacions assumits per les persones beneficiàries i, si escau, l'obtenció concurrent de subvencions, ajudes, ingressos o recursos que financin les activitats subvencionades. Aquesta comunicació s'ha d'efectuar tan aviat com es conegui, i en tot cas, amb anterioritat a la justificació de l'aplicació que s’hagi donat als fons percebuts.

g) Estar al dia de les seves obligacions tributàries estatals i autonòmiques i de la Seguretat Social amb anterioritat a dictar-se la proposta de resolució de concessió i realitzar la proposta de pagament de la subvenció.

h) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària en cada cas, amb la finalitat de garantir l'adequat exercici de les facultats de comprovació i control.

i) Conservar els documents justificatius de l'aplicació dels fons rebuts, inclosos els documents electrònics, en tant que puguin ser objecte de les actuacions de comprovació i control. Especialment, i atès que les subvencions concedides a l'empara d'aquesta convocatòria estan cofinançades pel Fons Social Europeu, les persones o entitats beneficiàries han de garantir el compliment d’allò que disposa l'article 140 del Reglament (UE) Nº 1303/2013, que estableix la disponibilitat dels documents justificatius de les contractacions realitzades durant un període de tres anys a partir del 31 de desembre següent a la presentació dels comptes en què estiguin incloses les despeses de l'operació[footnoteRef:1]. [1:  Sense perjudici de les normes per les quals es regeixin les ajudes d'Estat, l'autoritat de gestió vetllarà perquè tots els documents justificatius relatius a les despeses recolzades pels Fons sobre les operacions en que la despesa total subvencionable sigui inferior a 1.000.000 EUR, es posin a disposició de la Comissió i del Tribunal de comptes Europeu, si així ho sol·liciten, durant un termini de tres anys a partir del 31 de desembre següent a la presentació dels comptes en què estiguin incloses les despeses de l'operació.
En el cas de les operacions no contemplades en el paràgraf primer, tots els documents justificatius estaran disponibles durant un termini de dos anys a partir del 31 de desembre següent a la presentació dels comptes en què estiguin incloses les despeses definitives de l'operació finalitzada.
L'autoritat de gestió podrà decidir aplicar a les operacions per a les quals la despesa subvencionable total sigui inferior a 1.000.000 EUR la norma a què es refereix el paràgraf segon.
El termini a què es refereix el paràgraf primer s'interromprà si s'inicia un procediment judicial, o a petició degudament justificada de la Comissió.] 


j) Disposar d'un sistema informàtic de registre i emmagatzematge de dades comptables relatius a cadascuna de les operacions que s'executin en el marc del Programa Integral de Qualificació i Ocupació i recopilar les dades necessàries sobre l'execució per a la gestió financera, el seguiment, les verificacions, les auditories i l'avaluació.

k) Adoptar les mesures adequades de difusió per donar publicitat al finançament públic de les actuacions subvencionades, cofinançades pel Fons Social Europeu, en els termes que estableix l'annex XII del Reglament (UE) Nº 1303/2013 i en l'article 20 del Reglament (UE) Nº 1304/2013, respecte a la inclusió d'una referència sobre que l'ajut s'ha rebut en el marc de la Iniciativa d'Ocupació Juvenil. En aquest sentit, l'acceptació de l'ajut implica que aquest aparegui en la llista pública, d'acord amb allò que estableix l'article 19 d'aquesta Convocatòria.

l) En el cas dels contractes que s’hagin signat  prèviament a l'entrada en vigor d’aquesta convocatòria, el beneficiari haurà d'informar a la persona que el contracte és subvencionat i que  ha estat cofinançat pel Fons Social Europeu en el marc del Programa Operatiu d'Ocupació Juvenil 2014-2020.

m) Complir els principis de publicitat, concurrència, transparència, confidencialitat, igualtat i no discriminació.

n) Comptar amb la capacitat administrativa, financera i operativa adequades per executar l'operació que sigui objecte d'ajuda.

o) Aplicar mesures antifrau eficaces i proporcionades en l'àmbit de gestió: control de qualitat i transparència en la contractació, control de possibles conflictes d'interessos, control de possibles falsificacions. Igualment, ha d'informar la Cambra de Comerç organitzadora dels casos o sospites de frau detectades, el més aviat possible, i de les mesures que s'apliquin per a la seva correcció i persecució.

p) Donar el seu consentiment perquè les seves dades siguin incloses en la llista publicada de conformitat amb l'art. 115 apartat 2) del Reglament (UE) Nº 1303/2013 del Parlament Europeu i del Consell de 2013.12.17, sent coneixedora que l'acceptació de l'ajut, suposa la seva acceptació a ser incloses en l'esmentada llista.

q) Col·laborar amb la Cambra de Comerç, pel que fa als indicadors de productivitat associats a l'actuació objecte de cofinançament per part del FSE.

r) Les empreses col·locaran, durant la realització de l'operació, un cartell amb informació sobre el projecte (d'una mida mínima A3) en el qual s'ha d'esmentar l'ajuda financera de la Unió, en un lloc visible per al públic, com ara l'entrada del seu edifici. En aquests cartells figurarà el logotip de la Unió Europea, la referència al Fons, el lema, objectiu temàtic i nom del projecte.

Les empreses beneficiàries incorporaran a la pàgina web o lloc d'Internet, si en té, una breu descripció de l'operació amb els seus objectius i resultats, i destacant el suport financer de la Unió de manera proporcionada al nivell de suport prestat. Només en aquells casos de micropimes i només quan sigui manifesta la impossibilitat de compliment estricte del que indica en aquest punt, la pime o autònom lliurarà un document acreditant la impossibilitat de compliment.

s) Qualsevol altra obligació establerta en aquesta convocatòria.

Obligacions Específiques Línia 1 - Contractacions Laborals:

a) Mantenir el nivell d'ocupació que existeixi  en l'empresa beneficiària en la a data en què es sol·liciti  l’ajuda. A aquest efecte, s'entén que compleix amb l'obligació de manteniment quan el nombre de treballadors de l'empresa en el moment de la sol·licitud de subvenció sigui el mateix que el que existeixi  en la finalització del respectiu període subvencionat.

S'entendrà que el beneficiari de la subvenció compleix amb aquesta obligació quan la causa de la baixa del contracte sigui la defunció d'un treballador; el canvi a la situació d'incapacitat laboral permanent en els seus graus de total, absoluta o gran invalidesa; la jubilació total; l'acomiadament disciplinari reconegut o declarat com procedent, o la baixa voluntària del treballador tal com preveu l'article 15.1 de l'Estatut dels Treballadors.

b) Informar els treballadors als qui el contracte sigui objecte de subvenció que aquest contracte està finançat pel Fons Social Europeu en el marc del Programa Operatiu d'Ocupació Juvenil 2014-2020.

c) Si hi ha representació legal dels treballadors en l'empresa beneficiària, també se l’ha d’informar  dels contractes subvencionats.

d) La Cambra de Comerç de Lleida serà l'encarregada de comprovar que el jove és beneficiari del Sistema Nacional de Garantia Juvenil.


Article 8. Règim d'ajudes

Aquestes ajudes estan acollides al règim de minimis, establert en el Reglament (UE) Núm. 1407/2013, de la Comissió de 18 de desembre de 2013, en virtut del qual l'ajuda total de minimis, concedida a una única empresa determinada no serà superior a 200.000,00€, durant qualsevol període de tres exercicis fiscals o superior a 100.000,00€, si es tracta d'una única empresa que realitzi per compte aliè operacions de transport de mercaderies per carretera. Aquest límit s'aplicarà independentment de la forma de l'ajut de minimis o de l'objectiu perseguit i indistintament de si l'ajut concedit per l'Estat membre està finançat totalment o parcialment mitjançant fons provinents de la Unió Europea. 

L'empresa seleccionada, per tant, haurà, a aquests efectes, de completar l'Annex II que s'adjunta a la present convocatòria.

Per al còmput dels límits d'aquest règim d'ajuts es tindrà en compte el concepte de «única empresa» que estableix l'article 2 del Reglament (UE) Núm. 1407/2013, de la Comissió de 18 de desembre de 2013.

Article 9. Termini i presentació de sol·licituds

El termini de presentació de sol·licituds s'iniciarà amb l'entrada en vigor de la convocatòria i conclourà el 29 de desembre de 2017; o fins exhaurir la disponibilitat pressupostària associada a aquesta convocatòria.

La sol·licitud de participació es presentarà d’acord al model adjunt a aquesta convocatòria (annex I), juntament amb la documentació addicional assenyalada en l’annex esmentat, o bé d'acord amb el model dissenyat a aquest efecte si es realitza a través de la seu electrònica.

En aquelles Cambres que disposin de registre electrònic i que s'adhereixin a la seu electrònica de la Cambra d'Espanya (en la forma i termini que es determini després de la seva posada en marxa), es preveu la possibilitat que les empreses que així ho desitgin puguin optar per la presentació telemàtica de sol·licituds i de la resta de documentació associada a les mateixes.

Les sol·licituds hauran de presentar-se en l’adreça següent :

Cambra Oficial de Comerç, Indústria i Serveis de Lleida 
Carrer i número: Anselm Clavé, 2 
Codi Postal ‐ Localitat: 25007 Lleida 
Nº Telèfon – e‐mail contacte: 973 236161 pice@cambralleida.org 
Horari de registre: 9:00‐ 14:00 ( de dilluns a divendres laborables)

El Registre d'entrada de la Cambra de Comerç de Lleida certificarà la presentació i la seva prioritat temporal, marcant en tot cas la data i l'hora d'entrada de cada sol·licitud.

En cas d'enviar-se per correu postal, l'enviament haurà de ser certificat amb el segell de Correus en el primer full del formulari per garantir que la data de remissió està inclosa en el termini de presentació de sol·licituds, i per acreditar l'hora de presentació que serà presa com a referència en relació amb allò a què es fa referència  a l'article 12.

D'acord amb allò que estableix la Llei Orgànica 15/1999, de 13 de desembre, de Protecció de Dades de Caràcter Personal, les dades de caràcter personal necessàries per al desenvolupament del Programa Integral de Qualificació i Ocupació seran incloses en un fitxer del qual seran titulars les entitats beneficiàries del Programa. Les entitats beneficiàries cediran les dades necessàries per al desenvolupament del programa en el marc de les actuacions d'avaluació, verificació, inspecció i control que es puguin dur a terme, a la Cambra de Comerç de Lleida, a la Cambra Oficial de Comerç, Indústria, Serveis i Navegació d'Espanya, al Fons Social Europeu, i al Ministeri d'Ocupació i Seguretat Social.

Amb la presentació de la sol·licitud i la documentació exigida, s'ha d'acreditar que les entitats beneficiàries compleixen amb els requisits d’aquesta convocatòria. La documentació a aportar variarà en funció de les dues línies d'ajut, segons el detall següent.

Article 10. Documentació a presentar amb la sol·licitud.

Art. 10.1) Línia 1: Ajuts a la contractació

Les sol·licituds aniran acompanyades de la següent documentació, en original o fotocòpia compulsada, i hauran de contenir el següent:

a) Formulari de sol·licitud segons  el model normalitzat (annex I.A), degudament omplert i signat per l'interessat.

b) Document d'identificació fiscal del sol·licitant.

· Si és una persona física, còpia compulsada del NIE o NIF del sol·licitant.

· Si és persona jurídica, 

· còpia compulsada del NIE / NIF del signant de la sol·licitud.
· Còpia compulsada de la Targeta d'Identificació Fiscal de l'empresa.
· Còpia compulsada del document que acrediti el poder de representació davant l'Administració (poder validat, nota simple del registre mercantil o poder notarial de representació).
· Còpia compulsada de l'escriptura pública de constitució o acta fundacional del sol·licitant, si escau, amb les seves possibles modificacions posteriors, degudament inscrites en el corresponent Registre Oficial.

c) Certificació positiva, expedida per l'Agència Estatal d'Administració Tributària, segons la qual hom està al corrent en l’acompliment de les obligacions tributàries o, en el seu defecte, declaració responsable de que no està obligat a presentar-les. 

d) Certificació positiva expedida per la Tresoreria General de la Seguretat Social, segons la qual hom està  al corrent en l’acompliment de les obligacions amb la Seguretat Social o, en el seu defecte, declaració responsable de que no està obligat a presentar-les.

e) Declaració responsable sobre els requisits exigits per obtenir la condició de beneficiari d'altres subvencions o ajudes públiques acollides al règim de minimis, d'acord amb allò que disposa el Reglament (UE) Nº 1407/2013, degudament emplenada (annex II).

f) Informe: Plantilla Mitjana de Treballadors en Situació d'Alta. Se sol·licita aquest document amb l'objecte de comprovar l'increment amb les noves contractacions tant a nivell d'ocupació indefinida com el nivell d'ocupació total i amb l'objecte de comprovar el manteniment del nou nivell assolit amb la contractació durant el període pel qual es concedeix l'ajuda (sis mesos). Per a això, s'ha de prendre com a període de referència la mitjana diària de treballadors que hagin prestat serveis en els trenta dies naturals anteriors a la celebració del contracte.

g) Alta en la Seguretat Social com a ocupador. 

h) Certificat de l'entitat bancària on s'acrediti la titularitat del compte corresponent.

i) Relació de les persones contractades per a les quals se sol·licita la subvenció (annex III), acompanyada de la documentació següent:

· Autorització al sol·licitant d'aquestes ajudes, per part de la persona contractada, per cedir les dades de caràcter personal que siguin necessàries per a la petició, gestió i justificació de les mateixes (annex IV).

· Còpia compulsada del DNI de la persona contractada.

· Contracte de treball degudament formalitzat.

· Vida laboral mitjançant la qual es pugui comprovar que els joves contractats per als quals  es sol·licita l'ajuda no han treballat en el dia immediatament anterior.

Article 10.2) Línia 2: Ajuda a emprenedors

a) Formulari de sol·licitud conforme al model normalitzat (annex I.B), degudament emplenat i signat per l'interessat.

b) Document d'identificació fiscal del sol·licitant: NIE o NIF.

c) Certificació positiva, expedida per l'Agència Estatal d'Administració Tributària, segons la qual hom està al corrent en l’acompliment de les obligacions tributàries o, en el seu defecte, declaració responsable de que no està obligat a presentar-les.

d) Certificació positiva expedida per la Tresoreria General de la Seguretat Social, segons la qual hom està al corrent en l’acompliment de les obligacions amb la Seguretat Social o, en el seu defecte, declaració responsable de que no està obligat a presentar-les.

e) Declaració responsable sobre els requisits exigits per a obtenir la condició de beneficiari i d'altres subvencions o altres ajudes públiques acollides al règim de minimis, degudament emplenada (annex II).

f) Certificat de l'entitat bancària on s'acrediti la titularitat del compte corresponent.

g) Justificació de la posada en marxa de la nova activitat empresarial i / o professional mitjançant alta en l'Impost d'Activitats Econòmiques, i que aquesta compleix amb el requisit de temporalitat fixat en aquesta convocatòria.

h) Vida laboral del sol·licitant mitjançant la qual es pugui comprovar que no ha treballat en el dia immediatament anterior.

Article 11. Procediment de Concessió.

Les subvencions objecte de regulació en aquesta convocatòria es concediran de manera directa, tal com es preveu en l'article 22.2.c) de la Llei 38/2003, de 17 de novembre, General de Subvencions.

La Cambra de Comerç de Lleida atendrà les sol·licituds d'ajuda per ordre d'entrada en el registre de l'entitat fins que la disponibilitat pressupostària ho permeti o fins al 29 de desembre del 2017.

La no utilització del procediment de concurrència competitiva es justifica per les especials circumstàncies que concorren en el col·lectiu de joves aturats a què directament van adreçades  les ajudes i subvencions objecte de regulació per l'enorme dificultat de la seva integració laboral. Aquestes són les raons que permeten apreciar la concurrència de raons d'interès econòmic i social que dificulten la convocatòria pública d'aquelles.

Article 12. Tramitació

La subvenció s'atorgarà a les sol·licituds que acompleixin  els requisits establerts en aquesta convocatòria, que es presentin  en el termini previst mentre existeixi crèdit pressupostari disponible, sent denegades la resta.

L'òrgan instructor del procediment serà el Comitè Executiu de la Cambra de Comerç de Lleida, qui resoldrà la concessió o denegació de la subvenció, comunicant-ho als sol·licitants per escrit.

Si la sol·licitud no reunís els requisits establerts, es requerirà al beneficiari perquè ho esmeni en el termini màxim i improrrogable de 10 dies laborals. Si no ho fa, s’entendrà com a desistida la seva sol·licitud.

El termini màxim per resoldre i notificar és de tres mesos a comptar de l'entrada de la sol·licitud en els punts de Registre establerts a l'article 9 de la convocatòria. Transcorregut aquest termini sense que s'hagi dictat resolució expressa, s'entendrà desestimada la sol·licitud per silenci administratiu d'acord amb el que estableix l'article 25.1 de la Llei 39/2015, d'1 d'octubre, del procediment administratiu comú de les administracions públiques.

Seran denegades les sol·licituds que es presentin fora del termini de presentació, aquelles en què els beneficiaris no acompleixen els requisits i obligacions; i aquelles en què els destinataris no acompleixen les condicions establertes en aquesta convocatòria.

Article 13. Resolució

Aquells beneficiaris respecte dels quals la sol·licitud hagi estat aprovada i comunicada hauran d'acceptar formalment l'ajuda mitjançant la signatura de la notificació de la resolució de concessió en un termini que no podrà excedir dels 10 dies hàbils des de la data en què consti aquesta comunicació.

Transcorregut aquest termini si el beneficiari no ha informat de l'acceptació de l'ajut serà requerit de nou per part de l'òrgan instructor perquè en un termini improrrogable de 3 dies hàbils aporti l'acceptació formal de l'ajut. Si finalment no s'aportés l'esmentat document s'entendrà que el beneficiari renuncia a l'ajut.

La Resolució de concessió és el document en el qual s'estableixen les condicions de l'ajuda, on quedaran clarament identificats els compromisos assumits pels beneficiaris.

Les sol·licituds, en tot cas, es resoldran d'acord amb l'ordre d'entrada en Registre.

Contra les resolucions que es dictin sobre els ajuts sol·licitats es pot interposar recurs d'alçada davant l'Administració tutelant de la Cambra de Comerç en el termini d'un mes a comptar de l'endemà de la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques i amb l'article 36 de la Llei 4/2014, d'1 d'abril, Bàsica de les Cambres Oficials de Comerç, Indústria, Serveis i Navegació. El termini màxim per dictar i notificar la resolució serà de tres mesos. Transcorregut aquest termini sense que recaigui resolució expressa, podrà entendre desestimat el recurs, podent interposar l'interessat en el termini de dos mesos recurs contenciós-administratiu.

Article 14. Compatibilitat de les ajudes.

Les subvencions previstes en aquest programa seran incompatibles amb qualsevol altre que pugui concedir-se a les empreses per a la mateixa finalitat, a excepció de les bonificacions o reduccions en les quotes a la Seguretat Social que puguin correspondre segons la legislació vigent.

Article 15. Modificació de la resolució de concessió.

Tota alteració de les condicions tingudes en compte per a la concessió de la subvenció, així com l'obtenció concurrent d'altres subvencions i / o ajudes atorgades per altres administracions o altres ens públics o privats, estatals o internacionals, podrà donar lloc a la modificació de la resolució de concessió i, eventualment, a la seva revocació.

Article 16. Substitució de treballadors.

Dins de la línia 1 de subvenció, en els supòsits d'extinció del contracte subvencionat per acomiadament declarat o reconegut com a improcedent o amortització del lloc de treball, prevista en l'article 52 de l'Estatut dels Treballadors, no és procedent la substitució del treballador. 

A l'efecte de l’acompliment de l'obligació de mantenir durant un període mínim de sis mesos la contractació, en el supòsit d'extinció de contracte de treball per causes diferents de les que s’esmenten  en l'apartat anterior, l'empresa beneficiària haurà de procedir a cobrir la vacant en un termini de 10 dies laborables, a comptar des de la data de baixa del contracte en la Seguretat Social. El treballador substitut ha de complir els mateixos requisits que el substituït, entenent-los com els que van permetre en el seu moment que el beneficiari / a sol·licités i obtingués la subvenció, tal com es recull en els articles 4 i 5 d'aquesta convocatòria.

L'extinció del contracte haurà de ser comunicada a l'òrgan que concedeix la subvenció en un termini de 10 dies laborables des de la data de la baixa en la Seguretat Social del treballador substituït, aportant la següent documentació: 

· Còpia compulsada del document de baixa en la Seguretat Social del treballador substituït. 
· Còpia compulsada del contracte de treball, en les mateixes condicions que van ser subvencionades. 
· Còpia compulsada o del document d'identificació del treballador substitut. 
· Certificat de vida laboral del treballador emès per la Tresoreria de la Seguretat Social sobre la vida laboral del nou treballador.

Article 17. Pagament i justificació de l'ajuda.

17.1 Pagament

El pagament de l'ajuda podrà realitzar-se (de forma íntegra) en qualsevol moment després de l'emissió de la resolució de concessió, sense necessitat d'esperar al moment de la justificació. En tot cas, sempre es produirà de forma prèvia a la inclusió de l'ajuda en un certificat de despeses a Fons Social Europeu.

El pagament de les ajudes que siguin concedides per les Cambres de Comerç es realitzarà íntegrament per la Cambra d'Espanya. No obstant això, cada Cambra de Comerç haurà de suportar el cofinançament de les ajudes pagades per la Cambra d'Espanya, que es correspon amb el 8,11%.

Perquè la Cambra d'Espanya pugui procedir al pagament de les ajudes concedides per les Cambres de Comerç, aquestes hauran d'informar la Cambra d'Espanya de les mateixes de forma periòdica en els terminis que s'estableixin entre ambdues parts.

17.2 Justificació

En el cas de la Línia 1, el termini per a la presentació de la justificació per part del beneficiari serà en els 60 dies naturals següents comptats a partir del dia següent de la finalització del termini del manteniment de l'ocupació d'acord amb l’ajuda concedida.

En el cas de la Línia 2, el termini per a la presentació de la justificació serà en els 30 dies naturals següents comptats a partir del dia següent de la finalització del termini del manteniment de l'alta en l'IAE i en el REPTA d'acord amb l’ajuda concedida.

L'òrgan concedent de la subvenció podrà atorgar una ampliació del termini establert per a la presentació de la justificació, prèvia sol·licitud del beneficiari i de forma prèvia a la conclusió del mateix. Aquest nou termini no podrà excedir els quinze dies hàbils.

Transcorregut el termini establert de justificació inicial sense haver-se presentat la mateixa davant de l'òrgan concedent, aquest requerirà al beneficiari perquè en el termini improrrogable de quinze dies hàbils sigui presentada als efectes que preveu aquest article. La manca de presentació de la justificació en el termini establert en aquest apartat comportarà la revocació de l'ajuda i altres responsabilitats que estableix l'article 37 la Llei General de Subvencions.

17.3 Documentació a presentar en la fase de justificació

Documentació acreditativa per justificar el manteniment de l'ocupació

A. Línia 1. Ajudes a la contractació (annex V.A)

· Certificació positiva, expedida per l'Agència Estatal d'Administració Tributària, de que hom està al corrent en l’acompliment de les  obligacions tributàries o, en el seu defecte, declaració responsable de que no està obligat a presentar-les. 

· Certificació positiva expedida per la Tresoreria General de la Seguretat Social, de que hom està al corrent en l’acompliment de les  obligacions amb la Seguretat Social o, en el seu defecte, declaració responsable de que no està obligat a presentar-les.

· Informe de la vida laboral del treballador o treballadors contractats, expedida amb data posterior a l’acompliment del període de manteniment per al qual es va concedir l'ajuda.

En cas que no sigui possible lliurar l'informe de vida laboral dels treballadors, l'empresa o persona contractant ha d'aportar els TC'2 dels mesos en què les persones per a les quals es van concedir les ajudes van estar contractades.

· Informe: Plantilla Mitjana de Treballadors en Situació d'Alta, indefinits i totals, un cop transcorreguts els sis mesos de manteniment de l'ocupació. L'esmentat informe s'ha de referir als sis mesos inicials del contracte en el qual s'ha de mantenir el nivell d'ocupació o el nou nivell assolit amb la contractació durant tot el període de gaudi de l'ajut, d'acord amb el que estableix l'article 7 de la present convocatòria i per comprovar el manteniment de les contractacions objecte de subvenció.

A aquests efectes, no es tindran en compte les extincions de contractes de treball per causes objectives o per acomiadaments disciplinaris que no hagin estat declarats improcedents, ni les extincions causades per dimissió, mort, o incapacitat permanent total, absoluta o gran invalidesa dels treballadors o per l'expiració del temps convingut o realització de l'obra o servei objecte del contracte, o per resolució durant el període de prova. En cas d'incompliment de l'obligació de manteniment dels nivells d'ocupació o de manteniment del treballador contractat almenys sis mesos, s'haurà de procedir al reintegrament tant de la bonificació com del possible excedent generat i aplicat.

· Declaració responsable sobre l'obtenció d'altres ajuts prèvia al pagament (annex VI).

B. Línia 2: Ajuda a emprenedors (annex V.B)

· Certificació positiva, expedida per l'Agència Estatal d'Administració Tributària, de que hom està al corrent en l’acompliment de les  obligacions tributàries o, en el seu defecte, declaració responsable de que no està obligat a presentar-les. 

· Certificació positiva expedida per la Tresoreria General de la Seguretat Social, de que hom està al corrent en l’acompliment de les  obligacions amb la Seguretat Social o, en el seu defecte, declaració responsable de que no està obligat a presentar-les.

· Impost sobre Activitats Econòmiques: justificant d'estar d'alta en l'Impost sobre Activitats Econòmiques a la qual s'acompanyarà una declaració responsable de no haver-se donat de baixa en la matrícula de l’impost esmentat. 

· Justificants de pagament dels butlletins de cotització al Règim Especial dels Treballadors Autònoms.

· Declaració responsable sobre l'obtenció d'altres ajuts prèvia al pagament (annex VI).


Article 18. Incompliment de les condicions i de les obligacions.

L'incompliment del que disposa aquesta convocatòria, en la resolució de concessió, així com en el cas que els contractes formalitzats o l'activitat empresarial i / o professional no reuneixin els requisits establerts d'aquesta convocatòria, donarà lloc a la revocació de l’ajuda concedida.

L'incompliment de l'obligació de justificació de la subvenció en els termes que estableix l'article 17 de la present convocatòria, donarà lloc a la revocació i el reintegrament, si escau, de l'ajuda concedida.

L'incompliment de l'obligació de mantenir el nivell d'ocupació que estableix l'article 7 d'aquest document, donarà lloc a la revocació de l'ajuda concedida.

L'incompliment de l'obligació de manteniment de la contractació o de l'activitat empresarial i / o professional durant el període establert en els articles 4 i 7 de la present convocatòria donarà lloc al reintegrament de l'ajuda concedida en el cas que aquesta hagi estat pagada abans d'haver transcorregut el període de manteniment de l'ocupació i de no haver realitzat la justificació.

En el cas que la Cambra de Comerç, un cop resolta la concessió i pagada l'ajuda, tingui coneixement de l'incompliment del manteniment de l'ocupació ha d'iniciar el procediment de reintegrament de l'ajuda si l'empresa no ha retornat l'ajuda voluntàriament.

El procediment de reintegrament es durà a terme d'acord amb el que disposa l'article 41 i següents de la Llei 38/2003, de 17 de novembre, general de subvencions.

S'entén com a compliment parcial aquells casos en què la persona el contracte és objecte de subvenció incorri en situació de baixa mèdica, en el cas l'òrgan concedent iniciarà un procediment de reintegrament parcial de l'ajut concedit, que serà calculat minorant la part proporcional al temps en què el treballador ha causat baixa, prorratejant l'import de l'ajuda pel nombre de dies en què la persona s'ha trobat en aquest estat, i per tant no habilitada en el seu lloc de treball.

En tot cas, davant de possibles incompliments, es tindrà en compte el que disposa l'article 37 i següents de la Llei 38/2003, de 17 de novembre, general de subvencions.

Article 19. Informació i comunicació.

En compliment d’allò que preveu l'apartat 1 de l'annex XII, del Reglament (CE) Nº 1303/2013 del Parlament i del Consell, de 13 de desembre de 2013, mitjançant aquesta convocatòria, s'informa a tots els beneficiaris potencials que les dades que fan referència  a la seva identitat (denominació social, CIF i altres dades que figuren en la sol·licitud) dels seleccionats com a beneficiaris, nom de les operacions en què participin i quantitat de fons públics assignats, seran objecte de la corresponent publicació en els termes que preveu l'article 7.2 del  Reglament esmentat.

Així mateix, s'informa que mitjançant la presentació de la seva sol·licitud, tots els sol·licitants autoritzen que, si en resulten beneficiaris, les dades indicades en el paràgraf anterior puguin ser incloses en la llista prevista en els esmentats preceptes i publicats (de manera electrònica i / o per altres mitjans) per la Cambra de Comerç, Indústria, Serveis i Navegació d'Espanya, així com cedits, a les finalitats indicades, per aquesta entitat al Ministeri d'Ocupació i Seguretat Social o un altre organisme que aquesta designi.

Un cop s’hagi resolt  aquesta convocatòria, es procedirà a la seva publicació en el tauler d'anuncis o pàgina web de la Cambra de Comerç de Lleida, tot expressant-se  la convocatòria, beneficiaris, quantitat concedida, les finalitats de la subvenció, la llista  de sol·licituds desestimades i el motiu.

Així mateix, en relació amb allò disposa l'article 115 i en l'apartat 2 de l'annex XII del Reglament (UE) Nº 1303/2013, de 17 de desembre, i en el Reglament (UE) Nº 821/2014, de 28 de juliol .

Entre les mesures d'informació i comunicació establertes, figura l'obligació de les entitats beneficiàries de reconèixer, en totes les mesures d'informació i comunicació que porti a terme l'entitat beneficiària, el suport financer dels Fons de la Unió Europea a l'operació, mostrant l’emblema de la Unió amb una referència al Fons Social Europeu.

Els beneficiaris han de vetllar perquè les parts que participin en alguna operació siguin puntualment informades de les ajudes que preveu la Iniciativa d'Ocupació Juvenil prestades per mitjà del finançament del FSE en el marc del Programa Operatiu d'Ocupació Juvenil 2014-2020.

Qualsevol document relacionat amb l'execució d'una acció cofinançada en Programa Integral de Qualificació i Ocupació, inclosos els certificats d'assistència o de qualsevol altre tipus, inclouran l'emblema de la Unió Europea i una referència a l'ajuda rebuda en el marc de la Iniciativa de Ocupació Juvenil i al Fons Social Europeu.


Article 20. Entrada en vigor.

Aquesta convocatòria entrarà en vigor l'endemà de la publicació en el Diari Oficial de la Generalitat de Catalunya.

